stanford-oval/wikipedia huggingface dataset:
Karo Hämäläinen
Kirjallinen ura

Hämäläinen debytoi lastenromaanilla Samuli, Helsingin herra vuonna 2000. Samuli-kirjoja julkaistiin yhdeksän osaa vuosina 2000–2010. Hämäläinen on kirjoittanut myös nuortenromaaneja vuosina 2002–2009. Hänen ensimmäinen aikuisten romaaninsa Kuudes askel ilmestyi vuonna 2004. Se käsitteli persoonallisuuden muovautumista brändien avulla ja pyrkimystä luokitella ihmiset heidän kulutustottumustensa perusteella. Vuonna 2005 julkaistu romaani Urho Kekkonen on presidentti Urho Kekkosen fiktiivinen elämäkerta, jossa nimihenkilö vaikuttaa ratkaisevasti yhteiskuntajärjestelmien kehittymiseen. Teos ottaa kantaa globalisaatioon, markkinavetoistumiseen ja yhteiskunnalliseen kehitykseen.
Hämäläisen läpimurtoteos Erottaja (2011) on lajimääreeltään finanssitrilleri, jossa trillereiden kerrontakoneistoa käytetään finanssimaailmaan sijoittuvan tarinan kertomiseen. Vuonna 2012 ilmestyi teos Kolmikulma. Teos Ilta on julma (2013) on niin kutsuttu kirjallinen trilleri. Sen käännösoikeudet on myyty Yhdysvaltoihin, Ranskaan ja Italiaan.
Hämäläinen on kirjoittanut lisäksi tietokirjoja aikuisille, lapsille ja nuorille. Hän toimi vuonna 1999 Finlandia Junior -palkintoraadin ja vuonna 2008 Finlandia-palkinnon esiraadin jäsenenä.
Tammikuussa 2016 Hämäläinen sai Savonia-kirjallisuuspalkinnon Paavo Nurmea koskevasta teoksestaan Yksin (2015). Kirja valittiin myös vuoden 2015 urheilukirjaksi. Vuonna 2017 hän sai Tietokirjailijapalkinnon.
Hämäläisen ja Alexander Stubbin yhdessä kirjoittama elämäkertateos Alex oli ehdolla Tietokirjallisuuden Finlandia-palkinnon saajaksi vuonna 2017.
Hämäläisen ex-puoliso on kirjailija Salla Simukka. Pari erosi 2014.
Journalistinen ura

Hämäläinen aloitti syksyllä 2014 Parnasson vastaavana tuottajana. Aiemmin hän on toiminut muun muassa Arvopaperi-lehden toimittajana (2000–2005) ja toimituspäällikkönä (2010–2013).
Hämäläinen on toiminut pitkään myös kirjallisuuskriitikkona. Kriitikkona hän on avustanut muun muassa Satakunnan Kansaa . Suomen Kuvalehden kriitikkona Hämäläinen on ollut vuodesta 2000 alkaen. Hän oli Kirjallisuuskritiikin verkkolehden Kiiltomadon päätoimittaja 2007–2014.
Teokset > Romaanit

Kuudes askel.  Tammi, 2004.
Urho Kekkonen.  Tammi, 2005.
Erottaja.  WSOY, 2011.
Kolmikulma.  WSOY, 2012.
Ilta on julma.  WSOY, 2013.
Yksin.  WSOY, 2015.
Kansalliskirjailija.  WSOY, 2020.
Teokset > Nuorille

Barrikadirakkaus (nuortenromaani), Tammi, 2004
Luokkakuva (lyhytproosaa, yhd. Salla Simukan kanssa), Tammi 2009
Teokset > Samuli-sarja

Samuli, Helsingin herra, Tammi 2000
Samuli, presidentinpelastaja, Tammi 2001
Samuli ja iskä – miesten kesken, Tammi 2002
Samuli heinäladossa, Tammi 2003
Samuli, saippuasankari, Tammi 2004
Samuli ja paikka auringossa, Tammi 2005
Samulin hyvästijättö lintukodolle, Tammi 2007
Samuli kummituspulassa, Tammi 2008
Samuli, taikurimestari, Tammi 2010
Teokset > Kirjastonhoitaja Moilanen -kirjat

Kirjastonhoitaja Moilanen ja karanneet tarinat, Tammi 2010
Seikkailuni (pseudonyymillä K. H. Moilanen), Tammi 2011
Teokset > Muut lastenkirjat

Hurraa Helsinki! Ikioma kaupunki (kuv. Salla Savolainen), Tammi 2012
Tampereen Linna (kuv. Ilpo Koskela), Tammi 2020
Teokset > Juha ja Ola -sarja

(yhdessä Tapani Baggen kanssa)
Julma kuukausi, Tammi 2002
Marrasblues, Tammi 2003
Helmi kuukausi, Tammi 2004
Juhannusblues, Tammi 2005
Karu kuukausi, Tammi 2007
Teokset > Tietokirjallisuus ym.

Urho I Kalju (toim., parisataa parasta Kekkos-vitsiä), Tammi 2000
Voi maamme! (tietokirja varhaisnuorille), Tammi 2000
Mikä maamme? (tietokilpailukirja varhaisnuorille), Tammi 2001
Voi Eurooppa! (tietokirja varhaisnuorille), Tammi 2001
Kuplaa rikkaampi (tietokirja, yhd. J. Waltosen kanssa), Arvopaperi 2002
Mikä Eurooppa? (tietokilpailukirja varhaisnuorille), Tammi 2002
Osakesijoittajan opas (opaskirja), Tammi 2003
Ateenasta Ateenaan (tietokirja kesäolympialaisista), Tammi 2004
Sijoittajan käsikirja (opaskirja), Arvopaperi 2006
Pieni futiskirja (tietokirja nuorille), Tammi 2006
Mitä mukissa – AP Areenan vuosikirja 2007 (toim.), Talentum 2007
Mummo marjassa – kolmannen vuosituhannen huonoimmat vitsit (yhd. Salla Simukan kanssa), WSOY 2007
Mummoista mummoin (yhdessä Salla Simukan kanssa), WSOY 2008
Sijoittaminen – opas uteliaille (opasvihko), Pörssisäätiö 2014
Taivas+Helvetti, Vol. 2 – Ilman toista ei ole toisen menestystä (haastattelukirja, yhdessä Mika Mäkeläisen kanssa), One on One Publishing 2014
Urheiliijan Taivas+Helvetti (haastattelukirja, yhdessä Miika Peltolan kanssa), One on One Publishing 2015
Yrittäjän Taivas+Helvetti, Vol. 3 – Riko rajasi (haastattelukirja), One on One Publishing 2015
Sijoita kuin guru (sijoitustietokirja, yhdessä Jukka Oksaharjun kanssa), Oksaharju Capital 2016
Laatuguru (sijoitustietokirja, yhdessä Jukka Oksaharjun ja Random Walkerin kanssa), Oksaharju Capital 2017
Arvoguru (sijoitustietokirja, yhdessä Jukka Oksaharjun ja Random Walkerin kanssa), Oksaharju Capital 2018
Alex (elämäkerta, yhdessä Alexander Stubbin kanssa), Otava 2017
Miksi juoksen (Arkistoitu – Internet Archive), Otava 2019
Transmerin tarina (yritystarina), Oy Transmeri Group Ab 2019
Pikkuguru (sijoitustietokirja, yhdessä Jukka Oksaharjun ja Random Walkerin kanssa), Oksaharju Capital 2019
Kiinteistömaailma – 30 ensimmäistä vuotta (henkilötarinoita ja yrityshistoriaa), Kiinteistömaailma Oy 2020
Peikko – näin menestys tehtiin, Siltala 2022
Rikos ja rahastus, WSOY 2022
Nykyajan sijoitusgurut, Oksaharju Capital 2023
Aiheesta muualla

Kuvia tai muita tiedostoja aiheesta Karo Hämäläinen Wikimedia Commonsissa
Karo Hämäläinen 375 humanistia -sivusto 18.8.2015, Helsingin yliopiston humanistinen tiedekunta.
Karon Kuvalehti – Karo Hämäläisen kotisivu
Karo Hämäläinen Kirjasampo.fi:ssä
Haastattelussa Karo Hämäläinen - Sijoituskirjailija sijoittajana | Sijoitustieto.fi
Karo Hämäläinen: Kansalliskirjailija, Kirjastokaista-video, 26.5.2020.
Karo Hämäläinen Tampereen kirjamessuilla 2012.
Rich Girl (Gwen Stefanin kappale)

| ”Rich Girl” Gwen Stefani ft>  Eve |
| --- | --- | --- |

Singlen tiedot
 Albumilta: Love. Angel. Music. Baby.
 Äänitetty : Encore Studios (Burbank, Kalifornia) Record One (Sherman Oaks, Kalifornia) Henson Recording Studios (Hollywood, Kalifornia)
 Julkaistu: 14. joulukuuta 2004
 Formaatti: CD single, digitaalinen lataus, 12" single
 Tuottaja(t): Dr. Dre
 Tyylilaji: pop, ragga, dancehall
 Kesto: 03.56
 Levy-yhtiö: Interscope
Gwen Stefanin muut singlet
| ”What You Waiting For?” 2004 | ”Rich Girl” 2004 | ”Hollaback Girl” 2005 |
Even muut singlet
| ”Not Today” 2003 | ”Rich Girl” 2004 | ”Like This” 2007 |
Rich Girl on yhdysvaltalaisen laulaja-lauluntekijä Gwen Stefanin kappale hänen Love. Angel. Music. Baby.-studioalbumilta. Kappaleen tuottamisesta vastasi Dr. Dre ja sillä vierailee räppäri Eve ja se on uudelleentehty versio Louchie Lou & Michie Onen vuonna 1993 julkaistusta samannimisestä kappaleesta, joka taas puolestaan oli mukautettu versio musikaalin Viulunsoittaja katolla kappaleesta "If I Were a Rich Man". Stefani on sanonut että kappale kuvailee hänen unelmiaansa suosiosta ja rikkauksista siitä perspektiivistä kun "hän oli vielä orangelainen tyttö".
Viimeisenä albumille sisällytettynä kappaleena "Rich Girl" julkaistiin albumin toisena singlenä loppuvuodesta 2004 ja sai ristiriitaisen vastaanoton musiikkikriitikoilta. Se oli kaupallinen menestys, saavuttaen sijoituksia kymmenen parhaan joukossa suuressa osassa niitä listoja mille se sijoittui. Yhdysvalloissa "Rich Girl" myi kultaa ja sai ehdokkuuden kategoriassa "Paras rap/lauluduetto" vuoden 2006 Grammy-palkintogaalassa.
Käännös suomeksi
Roadhouse Blues

| ”Roadhouse Blues” The Doors |
| --- | --- | --- |

Singlen tiedot
 Albumilta: Morrison Hotel
 A-puoli: ”You Make Me Real”
 Julkaistu: 1970
 Tekijä(t): Jim Morrison
 Tuottaja(t): Paul A. Rothchild
 Tyylilaji: bluesrock
 Kesto: 04.04
 Levy-yhtiö: Elektra
The Doorsin muut singlet
| ”Runnin’ Blue” 1969 | ”Roadhouse Blues” 1970 | ”Love Her Madly” 1971 |
Roadhouse Blues on yhdysvaltalaisen rockyhtyeen The Doorsin kappale yhtyeen vuoden 1970 albumilta Morrison Hotel. Se julkaistiin ”You Make Me Real” -kappaleen B-puolena.
Jim Morrisonin ollessa humalassa hän piti bluesin laulamisesta The Doorsin soittaessa yhdessä. ”Roadhouse Blues” on yksi niistä kappaleista, jonka hän keksi päihtyneenä.
The Lovin’ Spoonfulin John Sebastian soittaa kappaleessa huuliharppua. Sebastianin nimi on albumilla ”G. Puglese”, sillä hän ei halunnut tulla yhdistetyksi The Doorsiin Morrisonin pidätyksen takia. Morrison pidätettiin konsertissa Miamissa, koska hän paljasti itsensä yleisölle. Hänet tuomittiin kuudeksi kuukaudeksi vankilaan, mutta Morrison ehti kuolla ennen vankilaan joutumista.
Rich Fogel

| Rich Fogel> Henkilötiedot |
| --- | --- |
Ammatti:  käsikirjoittaja animaattori tuottaja
Richard H. Fogel Jr. on kaksi kertaa Daytime Emmylla palkittu yhdysvaltalainen televisiokäsikirjoittaja, animaattori ja televisiotuottaja. Hän on useimmiten työskennellyt DC Comicsiin perustuvissa animaatiosarjoissa, kuten The Super Powers Team: Galactic Guardians, Teräsmies, The New Batman Adventures, The Zeta Project ja Justice League.
Aiheesta muualla

Rich Fogel Internet Movie Databasessa. (englanniksi)
TV.com (Arkistoitu – Internet Archive) (englanniksi)
Kirppulammi (Hämeenlinna)

| Kirppulammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°01′01″N, 24°08′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Räikälänjoen valuma-alue (35.89)
Laskuoja:  oja Ruokalammiin 
Järvinumero:  35.893.1.007
Mittaustietoja
Pinnankorkeus:  119,7 m  
Rantaviiva:  0,643 km  
Pinta-ala:  2,032 ha  
 fiKirppulammi 
Kirppulammi  on Kanta-Hämeessä Hämeenlinnassa Könnölän kylän lähellä sijaitseva lampi.
Maantietoa

Lammen pinta-ala on 2,0 hehtaaria ja se on 250 metriä pitkä ja 150 metriä leveä. Lampi jää yhdessä muiden järvien kanssa Porttilanharjun ja Vinjalamminharjun sisältävän harjujakson pohjoispuolelle. Sen rantaviivan pituus on 650 metriä ja sen rannat ovat soistunutta metsämaata. Sen itäpuolella sijaitsee kaksi vapaa-ajan asuntoa, johon tule tie viereiseltä yhdystieltä 13661.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 119,7 metriä mpy. Lampeen ei ole kaivettu ojia, mutta sillä on laskuoja Ruokalammiin.
Korppinen (järvi Pihtiputaalla)

| Korppinen |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°20′39″N, 25°54′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saanijärven valuma-alue (14.49)
Laskupuro:  Korppupuro 
Järvinumero:  14.498.1.012
Mittaustietoja
Pinnankorkeus:  178 m  
Pituus:  1,2 km  
Leveys:  560 m  
Rantaviiva:  3,164 km  
Pinta-ala:  37,266 ha  
Tilavuus:  0,0003385 km³ 
Keskisyvyys:  0,91 m  
Suurin syvyys:  3,2 m  
Saaria:  ei saaria 
 fiKorppinen 
Korppinen  on Keski-Suomessa Pihtiputaalla  Korppisen lähellä sijaitseva järvi.
Maantietoa

Järvi on 1,2 kilometriä pitkä, 560 metriä leveä, ja sen pinta-ala on 37 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 338 500 kuutiometriä. Sen keskisyvyys on 0,9 metriä ja suurin syvyys on 3,2 metriä. Sen rantaviivan pituus on 3,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Saanijärven valuma-alueella (14.49), jonka Liitonjoen valuma-alueeseen (14.498) se kuuluu. Järven vedenpinnan korkeus on 178 metriä mpy.
Kihliänjärvi-Nuolinki

| Kihliänjärvi-Nuolinki |
| --- | --- |
 Nuolingin selkää
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°17′28″N, 27°02′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskujoki:  Kihliänjoki Tainaveteen
Järvinumero:  14.978.1.027
Mittaustietoja
Pinnankorkeus:  85 m  
Pituus:  6,472 km  
Leveys:  3,125 km  
Rantaviiva:  38,871 km  
Pinta-ala:  4,28045 km²  
Saaria:  18 
 fiKihliänjärvi-Nuolinki 
Kihliänjärvi-Nuolinki tai Nuija on Etelä-Savossa Mäntyharjulla Valtolan lähellä  sijaitseva järvi. Järvi muodostuu kahdesta suuremmasta järvialtaasta, joita kutsutaan Kihliänjärveksi ja Nuolingiksi.
Maantietoa

Järvi on 6,5 kilometriä pitkä, 3,1 kilometriä leveä, ja sen pinta-ala on 428 hehtaaria eli 4,3 neliökilometriä. Järvellä on kartan mukaan 18 saarta. Järven rantaviivan pituus on 38,9 kilometriä.
Luontoarvoja

Kihliänjärvi-Nuolinki kuuluu Etelä-Savon ELYn ympäristövastuualueeseen. Vuonna 2021 Kihliänjärven ekologisen tilan on arvioitu olevan erinomainen ja Nuolingin hyvä. Sen vedessä on runsaasti humusta.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) järvi kuuluu. Järven vedenpinnan korkeus on 85 metriä mpy.
Kiinangaselli

| Kiinangaselli |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Onttosarviset Bovidae
Alaheimo::  Gasellit Antilopinae
Suku::  Aasiangasellit Procapra
Laji::  przewalskii
Kaksiosainen nimi
 Procapra przewalskii  (Büchner, 1891) 
Katso myös
   Kiinangaselli Wikispeciesissä   Kiinangaselli Commonsissa 
Infobox OKVirheellinen NIMI-arvoIUCN-testi OK: 
Kiinangaselli eli przewalskingaselli (Procapra przewalskii) on aasiangasellien sukuun kuuluva sorkkaeläinlaji. Lajia tavataan nykyisin vain Qinghaijärven ympäristössä Qinghain maakunnassa Kiinassa. Se on määritelty erittäin uhanalaiseksi lajiksi.
Taksonomia

Kiinangaselli luokiteltiin aikanaan samaan lajiin kuin tiibetingaselli, mutta nykyisin sitä pidetään omana lajinaan, joka on läheisempää sukua mongoliangasellille kuin tiibetingasellille.
Lajista on erotettu kaksi alalajia, P. p. przewalskii ja P. p. diversicornis.
Koko ja ulkonäkö

Kiinangasellit painavat 17-32 kg. Niiden ruumiin pituus on 109-160 cm ja säkäkorkeus 50-70 cm. Naaraat ovat hieman uroksia pienempiä ja urokset ovat hieman naaraita tummempia. Turkin väritys on kellertävänruskea. Talviturkki on kesäturkkia harmaampi. Ruumiin alapuoli on yläpuolta vaaleampi. Takamuksessa on sydämenmuotoinen valkoinen kuvio. Silmät ovat suuret ja korvat suorat. Urosten sarvet kasvavat päälaelta silmien väliltä ja kaartuvat kärjistään sisäänpäin. Naarailla ei sarvia ole. Häntä on hyvin lyhyt ja turkin peitossa.
Hieman saman näköinen tiibetingaselli on kiinangasellia pienempi, ja sen pidemmät sarvet eivät kaarru yhtä paljon. Mongoliangaselli on puolestaan kookkaampi ja pienempisarvinen.
Levinneisyys ja elinympäristö

Kiinangasellia tavataan nykyisin vain Kiinan Qinghain maakunnassa Qinghaijärven ympäristössä viidellä toisistaan erillään sijaitsevalla alueella. Koko nykyisen levinneisyysalueen koko on vain noin 250 km². Historiallisesti lajia tavattiin huomattavasti suuremmalla alueella, joka käsitti osia myös Gansun ja Shanxin maakunnista, sekä Sisä-Mongolian ja Ningxian autonomisista alueista.
Lajin elinympäristö käsittää ylätasankoa noin 3 200–5 200 metrin korkeudella merenpinnasta. Alueella kasvaa ruohoniittyä ja aavikkopensaikkoa. Nykyisin vielä jäljellä oleva elinympäristö ei välttämättä vastaa ihanteellista elinympäristöä lajille.
Elintavat

Kiinangasellit liikkuvat tavallisesti pienissä 2–8 yksilöä käsittävissä ryhmissä. Aiemmin kun laji oli runsaampi, sitä esiintyi myös suurempina laumoina. Usein kiinangasellit liikkuvat tiibetingasellien kanssa. Przewalskingasellit eivät yleensä juurikaan ääntele, mutta ne voivat päästää lyhyitä määkäisyn omaisia äänähdyksiä.
Kiinangasellit käyttävät ravinnokseen enimmäkseen sarakasveja ja ruohoja. Joskus ne syövät myös pensaita tai muita kasveja. Sudet saattavat ottaa przewalskingaselleja saaliikseen.
Kiinangasellit lisääntyvät joulu-tammikuussa. Urokset perustavat pieniä soidinalueita, jotka ne merkitsevät hajumerkein. Kilpailevat urokset ottavat yhteen sarviaan käyttäen. Naaraita viehetellessään uros nousee takajaloilleen. Naaraan tiineys kestää noin kuusi kuukautta. Poikasia on kerrallaan yksi ja ne piilottelevat synnyttyään kasvillisuudessa. Ne pystyvät kävelemään jo muutamassa minuutissa, mutta liittyvät emonsa mukana takaisin laumaan vasta muutaman päivän päästä. Poikanen kasvaa sukukypsäksi 18 kuukauden ikäisenä ja ne voivat elää 18-vuotiaiksi.
Uhat ja suojelu

Kansainvälinen luonnonsuojeluliitto eli IUCN on määritellyt kiinangasellin erittäin uhanalaiseksi lajiksi. Lajin levinneisyysalue on pieni ja hajanainen. Vuonna 2013 koko kannan kooksi arvioitiin 1 320-1 635 yksilöä. Kanta oli kasvanut hieman vuodesta 2003. Lajia uhkaavat elinympäristöjen katoaminen, kilpailu kotieläinten kanssa ja susien kasvanut kanta Qinghaijärven ympäristössä. Laiton metsästys on vähentynyt suojelutoimien ansiosta, mutta se ei ole loppunut kokonaan.
Kiinangaselli on suojeltu laji Kiinassa. Sen salametsästystä valvovat poliisit, ja 1980-luvulta lähtien sen levinneisyysalueelle on perustettu suojeltuja alueita.
Kumuslampi

| Kumuslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°51′53″N, 25°46′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Lettulampeen 
Järvinumero:  14.227.1.021
Mittaustietoja
Pinnankorkeus:  112,9 m  
Pituus:  340 m  
Leveys:  60 m  
Rantaviiva:  0,681 km  
Pinta-ala:  0,999 ha  
Saaria:  ei saaria 
 fiKumuslampi 
Kumuslampi  on Keski-Suomessa Luhangalla Tammikosken kylän lähellä sijaitseva lampi.
Maantietoa

Lammen pinta-ala on 1,0 hehtaaria, se on 350 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Tammijärven–Hauhajärven valuma-alueeseen (14.227) se kuuluu. Lammen vedenpinnan korkeus on 112,9 metriä mpy.
Rich Franklin

| Rich Franklin |
| --- | --- |

Henkilötiedot
Syntynyt: 5. lokakuuta 1974 (ikä 50) Cincinnati, Ohio
Kansalaisuus:   Yhdysvallat
Vapaaottelija
Lempinimi:  Ace
Aktiivisena:  1999–2015
Pituus:  185 cm
Paino:  93 kg
Kätisyys:  oikea
Taistelutyyli:  Potkunyrkkeily, BJJ, paini
Tilastot
Ottelut:  37
Voitot:  29
– tyrmäyksellä:  15
– luovutuksella:  10
– päätöksellä:  4
Tappiot:  7
Aiheesta muualla
www.richfranklin.com
Franklin ottelemassa Chuck Liddellia vastaan.
Rich Jay Franklin II (s. 5. lokakuuta 1974, Cincinnati, Ohio) on yhdysvaltalainen entinen vapaaottelija. 185 senttimetriä pitkä ja 93 kilogrammaa painava Franklin on entinen UFC:n  keskisarjan mestari, mutta ottelee nykyisin kevyessä raskassarjassa. Franklin on voittanut urallaan muun muassa seuraavat vastustajat: Ken Shamrock, Evan Tanner, Wanderlei Silva ja Chuck Liddell. Hän on hävinnyt ottelussa Anderson Silvalle kahdesti.
Franklin on myös toiminut Matt Hughesin kanssa valmentajana Ultimate Fighter-TV-sarjan toisella tuotantokaudella.
Aiheesta muualla

http://www.richfranklin.com
Team American Fighter official Myspace
8weeksout.com
Official UFC Profile
UFC:n keskisarjan mestarit
Rod Rust

Rod Rust (2. elokuuta 1928 – 23. lokakuuta 2018) oli yhdysvaltalainen amerikkalaisen jalkapallon valmentaja ja puolustuksen koordinaattori.
Rust muistetaan Yhdysvalloissa lähinnä New England Patriotsin päävalmentajana, joksi hän pääsi vuonna 1990. Hänet kuitenkin erotettiin heikon kauden jälkeen.
Rust työskenteli myös Canadian Football Leaguessa ja yliopistotasolla (mm. Pohjois-Teksas).
Rättäri

Rättäri oli 1500-luvulta 1800-luvulle nimismiehen apulaisena toiminut alempi kruununpalvelija. Sanan taustalla on ruotsin kielen työnjohtajaa ja voutia merkitsevä sana rättare. Koska rättärin toimi liittyi kyydityksen järjestämiseen, häntä kutsuttiin myös kyytirättäriksi (ruotsiksi skjutsrättare). Tointa hoitivat joko pitäjän tilalliset vuorollaan tai he palkkasivat jonkun hoitamaan sitä sivutoimenaan.
Nimismies oli hallintopitäjässä 1500-luvulla valtion edustajana keskeinen henkilö, kun hän toimi välimiehenä kruunun ja pitäjäläisten välillä. Hän järjesti pitäjässään käräjät ja huolehti valtion virkamiesten ja sotilaiden kyydityksestä, kestityksestä ja majoituksesta näiden liikkuessa hänen pitäjässään. Palkkioksi tästä hän sai jokaiselta pitäjän talolliselta nimismiehenveron.
Kyytirättäri toimitti nimismiehen antamat määräykset, esimerkiksi kyyditysmääräykset, pitäjän eri osiin. Hän saattoi myös kestitä ja majoittaa kruunun virkamiehiä. Kyytirättäri sai palkkiokseen osuuden nimismiehenverosta ja joskus vielä erillisiä palkkioita.
Suuria hallintopitäjiä jaettiin 1600-luvulla pienemmiksi ja syntyi kestikievarilaitos huolehtimaan kestityksistä ja kyyditsemisestä. Näiden tehtävien hoitoon ei enää tarvittu kyytirättäreitä. Heidän uudeksi tehtäväkseen tuli vankien kuljettaminen ja vartioiminen. Nämä olivat yleensä tutkintovankeja, sillä vielä 1600-luvulla pidettiin käsittämättömänä, että yhteiskunnan pitäisi käyttää varojaan vankien elättämiseen vankiloissa. Rankaisemiseen oli halvempiakin keinoja. Poliittiset rikolliset olivat tosin tästä poikkeuksia. Kyytirättäri seurasi vankia kuljetettaessa mukana, vaikka itse kuljetus kuului pitäjäläisten velvollisuuksiin, elleivät he suorittaneet siitä jollekin erillistä korvausta.
Vankien kuljetuksen lisäksi kyytirättärin virkatehtäviin kuului 1700-luvulla avustaa nimismiestä ulosotoissa ja rikollisten pidättämisessä. Rättäreitä alettiin käyttää myös käräjillä oikeudenpalvelijoina huutamassa asianosaiset tai todistajat esiin. Myöhemmin se saattoi olla rättärin ainoakin toimi. Kansa alkoi kutsua tällaista oikeudenpalvelijaa huutorättäriksi.
Etelä-Pohjanmaalla oli 1700-luvun alussa kyytirättäri joka pitäjässä. Vuosisadan kuluessa toimesta alkoi tulla epäsäännöllisempi ja tilapäisempi. Suomessa kyytirättäreitä oli 1800-luvun lopulla enää Vaasan- ja Oulun lääneissä. Vuoden 1902 alussa kyytirättärin virat lakkautettiin siellä missä sellainen virka vielä oli olemassa. Samalla 14. syyskuuta 1901 annetulla armollisella asetuksella vapautettiin talot antamasta kapallinen viljaa vuosittain rättäreille palkaksi. Rättärien virat vaihtuivat näin lopullisesti poliisikonstaapelin viroiksi.
Joissakin pitäjissä oli kylärättäreitä, joiden tehtävät määriteltiin kyläjärjestyksissä. He eivät olleet kyytirättärien kaltaisia valtion virkamiehiä.
Kontrol

Kontrol on suomalainen kristillistä elektronisvaikutteista pop/rock-musiikkia soittava yhtye, joka on perustettu vuonna 2011. Kontrol koostuu laulaja/kitaristi Atte-Veikko Kemppaisesta ja kosketinsoittaja Mikko Partasesta. Live-kokoonpanossa on mukana myös rumpali ja basisti. Yhtyeen kappaleet ovat suomenkielisiä.
Historia

Ennen Kontrolia Kemppainen ja Partanen olivat soittaneet yhdessä Kidman-nimisessä kristillisessä pop/rock- yhtyeessä, jonka hajottua he päättivät perustaa Kontrolin. Kemppainen soittaa myös Idän Ihmeet -nimisessä pop-folk-gospelyhtyeessä ja Partanen on toiminut tuottajana useilla levyillä yhdessä Kontrolinkin levyn kanssa työskennelleen tuottaja/muusikko Matti Kemppaisen kanssa.
Yhtye julkaisi huhtikuussa 2012 esikoisalbuminsa Lihaa ja verta (Maanalainen levykauppa). Levyn on tuottanut tuottaja/muusikko Matti Kemppainen ja Kontrolin kosketinsoittaja Mikko Partanen. Levy oli kuusi viikkoa kristillisellä levylistalla.
Aiheesta muualla

www.kontrol.fi (Arkistoitu – Internet Archive)